《邺都》
明代·陈昌言

山势崔嵬望太行，星轺迢递过临章。
花林园废花争发，铜雀台空草自芳。
何必三分夸霸业，独怜千古擅文章。
生逢乱世终非幸，疑冢累累挂夕阳。

作者简介：陈昌言（1598-1655），字禹前，号泉山，斗筑居、中道庄主人，明代崇祯庚午（1630）举人，崇祯甲戌（1634）科进士。初授乐亭知县，政绩突出。后升为御史，仗义执言。出巡山东，严战守，以御寇。好直言，无所避，多次弹劾。清初，以原官，视学江南，慧眼识才，称知人。终养奉母范氏，至孝。与弟陈昌期友爱，家无分财。著有《先草集》、《山中集》、《斗筑居集》若干卷。